| **BTR-40** |
| --- |
|  |
| **Tipas** | šarvuotasis transporteris |
| **Kūrėjas** | V. Dedikovo KB, GAZ |
| **Šalis** |  TSRS |
| **Sukurta** | 1950 m. |
| **Gaminta** | 1950 - 1958 m. |
| **Gamintojas** | GAZ |
| **Pagaminta vienetų** | nd |
| **Naudota** | 1950-iki dabar |
| **Charakteristikos** |
| **Ekipažas** | 2 (+8) |
| **Masė (t)** |  |
| **Kovinė masė (t)** | 5,3 |
| **Ilgis (m)** | 5,00 |
| **Plotis (m)** | 1,90 |
| **Aukštis (m)** | 1,83 |
|  |
| **Šarvo storis (mm)** | 6-8 |
| **Pagrindinis ginklas** | SG-43 Goryunovkulkosvaidis |
| **Kalibras** | 7.62 mm |
| **Papildomi ginklai** |  |
|  |
| **Važiuoklė (formulė)** | 4×4 |
| **Kelio prošvaisa** | 0,275—0,4 |
| **Variklis** | GAZ-40 |
| **Variklio galia (AJ, (kW))** | 78 AJ (58 kW) |
| **Kuras** | Benzinas |
| **Nuotolis plentu (km)** | 285 |
|  |
| **Važiavimo greitis (km/h)** | 80 |
| **Plaukimo greitis (km/h)** | - |
| **Įveik.sienelės aukštis (m)** | 0,47 |
| **Įveik.griovio plotis (m)** | 0,35 |
| **Įveik.įkalnė** | 30° |

BTR-40 *Batey ha-Osef* muziejuje (Izraelis)

  

**BTR-40** – TSRS šarvuotasis transporteris, gamintas 1950–1958 m. TSRS karinėse pajėgose pradėtas naudoti 1950 m. Pavadinimas BTR – rusiško pavadinimo *бронетранспортер* (šarvuotasis transporteris) santrumpa.

Istorija
--------

Prieš Antrąjį pasaulinį karą ir jo metu TSRS negamino jokių šarvuotųjų transporterių. Karo metu buvo suprasta, kad transporteriai labai svarbūs, bet transporterių vis tiek negamino, nes pramonė buvo apkrauta tankų ir artilerijos savaeigių gamyba.

Karo metu naudojo iš sąjungininkų nuomotus (angl. *lend-lease*) šarvuotuosius transporterius, nors jų nepakako, ir trofėjinius vokiečių transporterius. Stingant šios technikos karo metu Raudonoji armija naudojo tankinius desantus (ant tankų sulaipintus automatininkus), tačiau tankinių desantininkų daug žūdavo, kadangi nuo ugnies juos gynė tik tanko bokštelis.

Pasibaigus Antrajam pasauliniam karui šarvuotųjų transporterių sukūrimas ir apginklavimas jais buvo pripažinti pirmaeiliais uždaviniais. Buvo numatyta, kad tai bus masinės gamybos mašinos, todėl transporteriai turėjo būti paprastos ir pigios ratinės mašinos, gaminamo iš serijinių sunkvežimių detalių ir agregatų.

Pirmojo tarybinio ratinio šarvuotojo transporterio (projektas pavadintas „objektu 141") buvo pradėtas Gorkio automobilių gamyklos konstruktorių biure 1947 m. pagal sunkvežimį GAZ-63 (formulė 4×4), imto serijiškai gaminti 1947 m. Konstravimui vadovavo konstruktorius V. Rubcovas (*В.К. Рубцов*).

Ginkluotėn priimtas 1950 m. gamintas toje pačioje GAZ gamykloje maždaug iki 1960 m.

Konstrukcija
------------

BTR-40 yra dviašis, su visais varančiais ratais. Korpusas nešantis dėžiškas, iš viršaus atviras, suvirintas iš 6-8 mm šarvinio plieno lakštų. Galinėje sienelės – dvivėrės durys desantui, šonuose – atverčiamos durelės įgulai. Pirmieji variantai turėjo briaunotus bortus, kurie vėliau buvo pakeisti paprastais stačiais.

Bortuose – keturios ambrazūros šaudyti automatais AK-47 ir karabinais SKS.

Priekyje – karbiuratorinis 6 cilindrų keturtaktis vidaus degimo variklis GAZ-40 (tai 48 AG forsuotas GAZ-63 variklis). Bakų talpa – 122 l benzino.

Priekyje įrengta ir iki 4500 kg pajėgumo gervė, perimantį galią iš pavarų dėžės.

Radijo įranga – radiostotis 10-RT-12 (rus. *10-РТ-12*).

Ginkluotė
---------

1948 m. pagamintas antras variantas buvo ginkluotas 14,5 mm KPV kulkosvaidžiu, kuris buvo sumontuotas mažame iš viršaus atvirame bokštelyje korpuso centre.

Vėlesni serijiniai BTR-40 buvo ginkluoti 7,62 mm kulkosvaidžiu SGMT (šaudmenų komplektas – 1250 šovinių).

Naudojimas
----------

BTR-40 gamino dideliais kiekiais, jis daug metų su sunkesniu BTR-152 buvo vienu pagrindinių TSRS (o ir daugelio kitų šalių) kariuomenės šarvuotuoju transporteriu.

Kovinėse sąlygose TSRS BTR-40 panaudojo 1956 m. Vengrijoje ir 1968 m. Čekoslovakijoje. Kitų šalių kariuomenės jį naudojo daugelyje konfliktų Artimuosiuose Rytuose, Pietryčių Azijoje, Afrikoje.

TSRS ginkluotėje buvo nuo 1950 m. iki TSRS subyrėjimo. Tarybinei Armijai ginkluojantis modernesniais šarvuotaisiais transporteriais, BTR-40 perduodavo iš motošaulių dalinių kitiems daliniams naudoti kaip pagalbines mašinas. Vidinės TSRS karinės apygardos gana plačiai naudojo šias mašinas maždaug iki 1970 m.

Oficialiai šios mašinos išimtos iš Rusijos kariuomenės ginkluotės 1993 m.

Variantai
---------

### BTR-40V (*БТР-40В*)

1956 m. modernizuotas variantas turėjo:

* centrinio padangų pūtimo sistemą, kur į kiekvieną ratą orą tiekė per ašį.
* du papildomus žibintus.

Pagaminta nedidelė bandomųjų mašinų serija.

### BTR-40B (*БТР-40Б*)

1958 m. modernizacija.

* Modelis turi šarvuotą stogą, apsaugantį nuo skeveldrų ir branduolinio ginklo poveikio, su dviem dvivėriais liukais.
* Kulkosvaidis SGMT gali būti perkeliamas tie ant priekinio, tiek ant galinio kronšteino (pagal poreikį).

Gamintas nelabai didele serija.

### BTR-40A (*БТР-40A*)

Zenitinis variantas, skirtas pridengti motošaulių dalinius nuo žemai skriejančių lėktuvų ir palaikyti ugnimi į antžeminius taikinius.

* Ginkluotas suporintais 14,5 mm kulkosvaidžiais KPV (šaudmenų komplektas – 1200 šovinių). Taikymas rankinis, didžiausias vertikalus šaudymo kampas +90°, minimalus – -5°.
* Įgula – 4-5 žmonės.

Ginkluotėn priimtas 1951 m.

### BTR-40ŽD (*БТР-40ЖД*)

Tai geležinkelinis variantas (*ЖД* yra rus. *железнодорожный* 'geležinkelio' santrumpa). Buvo sukurtas XX a. 7-ojo dešimtmečio pabaigoje pablogėjus TSRS-Kinijos santykiams. Pasienyje su Kinija buvo sukurta karinė infrastruktūra, kurios dalimi tapo šarvuotieji traukiniai. Buvo sugalvota, kad šarvuotiesiems traukiniams paremti reikia šarvuoto automobilio, kuris gali važinėti tiek keliais, tiek bėgiais.

1969 m. buvo sukurtas ir išbandytas modelis BTR-40ŽD. Jis turėjo papildomus amortizuotus plieninius ratus su vidinėmis rebordomis, kuriuos buvo galima nuleisti (jie buvo įtaisyti ant atlenkiamų žemyn strypų) ir jie tapdavo atraminiais transporterio ratais (o varydavo ir toliau pagrindiniai ratai). Važiuoklės pakeitimui reikėjo dviejų žmonių ir iki 10 min. laiko.

Į šį modelį perdarė nedidelį kiekį serijinių BTR-40 ir BTR-40A. Keletas jų dar 1997 m. buvo naudojami Rusijos Užbaikalės karinėje apygardoje.

### BTR-40RCh (*БТР-40РХ*)

Tai BTR-40 variantas radiacinei ir cheminei žvalgybai atlikti, kam šarvuotyje buvo įrengta atitinkama įranga.

Eksportas
---------

TSRS ėmė tiekti užsieniui BTR-40 dar XX a. 6-ojo dešimtmečio viduryje. Pirmiausia juos tiekė sąjungininkėms Varšuvos sutarties dalyvėms. Kitoms šalims tiekė specialų eksportinį variantą.

Be Varšuvos sutarties šalių BTR-40 ginkluotėje turėjo Albanija, Afganistanas, Burundis, Vietnamas, Gvinėja, Izraelis (trofėjiniai), Iranas, Jemenas, Kambodža, Kinija, Kuba, KLDR, Malis, Mongolija, Jugoslavija, Sirija, Somalis, Sudanas, Tanzanija, Uganda.

Kai kurios šalys naudojo BTR-40 policijoje. Daugelis šalių BTR-40 modernizavo:

* VDR kai kuriuose BTR-40 įtaisė prieštankinių raketų 9K11 Maliutka leidimo įtaisus.
* Indonezijoje dalį šių mašinų paaukštino ir įrengė bokštelį su kulkosvaidžiu.
* Izraelis irgi modernizavo iš arabų paimtus trofėjinius BTR-40.

|  | BTR-40 | BTR-40ŽD | BTR-40A | BTR-40V | BTR-40B |
| --- | --- | --- | --- | --- | --- |
| rusiškas pavadinimas | БТР-40 | БТР-40ЖД | БТР-40А | БТР-40В | БТР-40Б |
| ratų formulė | 4×4 | 4×4 | 4×4 | 4×4 | 4×4 |
| kovinė masė (kg) | 5300 | 5800 | 5600 | 5300 | 5300 |
| Ilgis (mm) | 5000 | 5000 | 5000 | 5000 | 5000 |
| Plotis (mm) | 1900 | 1900 | 1900 | 1900 | 1900 |
| Aukštis (mm) | 1830 | 2230 | 2330 | 1930 | 2060 |
| Prošvaisa (mm) | 276 | 276 | 276 | 276 | 276 |
| Maks. greitis keliu (km/val.) | 79 | 78 | 75 | 78 | 78 |
| Maks. greitis bėgiais (km/val.) | - | 65 | - | - | - |
| Nuvažiavimo nuotolis (km) | 285 | – | 285 | 285 | 285 |
| Įveikiamas griovio plotas (m) | 0,75 | 0,75 | 0,75 | 0,75 | 0,75 |
| Įveikiama brasta (m) | 0,90 | 0,90 | 0,90 | 0,90 | 0,90 |
| Įveikiama vertikali sienelė (m) | 0,47 | 0,47 | 0,47 | 0,47 | 0,47 |
| Įgula (žm.) | 2 | 2 | 4-5 | 2 | 2 |
| Desantas (žm.) | 8 | 8 | - | 8 | 8 |

* BTR-40 Batey ha-Osef muziejuje (Izraelis)BTR-40 Batey ha-Osef muziejuje (Izraelis)
* BTR-40 Batey ha-Osef muziejuje (Izraelis)BTR-40 Batey ha-Osef muziejuje (Izraelis)
* BTR-40 Batey ha-Osef muziejuje (Izraelis)BTR-40 Batey ha-Osef muziejuje (Izraelis)
* BTR-40 Yad la-Shiryon muziejuje (Izraelis)BTR-40 Yad la-Shiryon muziejuje (Izraelis)
* BTR-40 Yad la-Shiryon muziejuje (Izraelis)BTR-40 Yad la-Shiryon muziejuje (Izraelis)

Nuorodos
--------

* Šarvuotasis transporteris BTR-40 (Rusija) – BTR-40 APC (Russia)  Archyvuota kopija 2001-12-08 iš Wayback Machine projekto.
* Ratinis šarvuotasis transporteris BTR-40 – БТР-40 колесный бронетранспортер  Archyvuota kopija 2011-07-16 iš Wayback Machine projekto.
* BTR-40 – БТР-40  Archyvuota kopija 2006-01-15 iš Wayback Machine projekto.
* Šaltojo karo šauktinis – Новобранец холодной войны  Archyvuota kopija 2007-09-30 iš Wayback Machine projekto.

|  |  |
| --- | --- |
|  | **Vikiteka: BTR-40** – vaizdinė ir garsinė medžiaga  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RRusijos, Ukrainos ir Sovietų Sąjungos šarvuotos mašinos po II Pasaulinio karo |
| --- |
|  |
| 

|  Tankai |
| --- |
|  |
| 
 T-10 **·**  T-55 **·**  T-55AGM **·**  PT-76 **·**  T-62 **·**  T-64 **·**  T-72 **·**  T-80 **·**  T-84 **·**  T-90 **·**  T-14 Armata  |

 |
|  |
| 

|  Šarvuotieji transporteriai |
| --- |
|  |
| 

|  |  |
| --- | --- |
| Vikšriniai | 
 BTR-50 **·**  MT-LB **·**  BTR-D  |
|  |
| Ratiniai | 
 BTR-3 **·**  BTR-4 **·**  BTR-40 **·**  BTR-60 **·**  BTR-70 **·**  BTR-80 **·**  BTR-90 **·**  BPM-97 **·**  BTR-94 **·**  BTR-152 **·**  Dozor-B  |

 |

 |
|  |
| 

|  Pėstininkų kovos mašinos |
| --- |
|  |
| 
 BMP-1 **·**  BMP-2 **·**  BMP-3 **·**  BMP-97 **·**  BMD-1 **·**  BMD-2 **·**  BMD-3 **·**  BMD-4 **·**  BMP-4 **·**  BTR-T **·**  BMP-T  |

 |
|  |
| 

|  Savaeigiai pabūklai |
| --- |
|  |
| 

|  |  |
| --- | --- |
| Pabūklai | 
 2S1 Gvozdika **·**  2S3 Akacija **·**  2S4 Tiulpan **·**  2S5 Giacint **·**  2S7 Pion **·**  2S9 Nona **·**  2S19 Msta **·**  2S23 Nona-SVK **·**  2S30 Iset **·**  2S31 Vena **·**  ASU-57 **·**  ASU-85  |
|  |
| Salvinės raketų sistemos | 
 BM-14 **·**  BM-21 Grad **·**  BM-24 **·**  BM-25 **·**  BM-27 Uragan **·**  TOS-1 Buratino **·**  BM-30 Smerč   |
|  |
| Raketos | 
 FROG-7  **·**  9K79 Točka (SS-21 Scarab) **·**  R-400 Oka (SS-23 Spider) **·**  Iskander (SS-26 Stone)  |

 |

 |
|  |
| 

|  Savaeigės priešlėktuvinės sistemos |
| --- |
|  |
| 

|  |  |
| --- | --- |
| Pabūklai | 
 BTR-40A **·**  BTR-152A **·**  BTR-152D **·**  ZSU-57-2 **·**  ZSU-23-4 **·**  2S6 Tunguska  |
|  |
| Raketos | 
 2K11 Krug (SA-4 Ganef) **·**  2K12 Kub (SA-6 Gainful) **·**  9K22 Tunguska (SA-19 Grison) **·**  9K31 Strela-1 (SA-9 Gaskin) **·**  9K33 Osa (SA-8 Gecko) **·**  9K35 Strela-10 (SA-13 Gopher) **·**  9K37 Buk (SA-11 Gadfly) **·**  9K330 Tor (SA-15 Gauntlet) **·**  S-300 (SA-10 Grumble) **·**  Pancir-S1  |

 |

 |

 |